PATVIRTINTA

Administracijos vadovo

202\_m\_\_\_\_\_ \_ d.

įsakymu Nr\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Įmonės (bendrovės), firmos pavadinimas)

# VYRIAUSIOJO KONSTRUKTORIAUS

**PAREIGINIAI NUOSTATAI**

**I.BENDRIEJI REIKALAVIMAI**

1.Vyriausiuoju konstruktoriumi konkurso ar kita tvarka dirbti priimamas asmuo, turintis aukštąjį techninį išsimokslinimą, projektavimo bei konstravimo darbo patirtį, gerai žinantis šio darbo praktines problemas, žingeidus, apsiskaitęs, dirbantis kompiuteriu.

2.Pretendento privalumai:

2.1.projektinio-konstruktorinio darbo patirtis;

2.2.baigtos magistrantūros studijos;

2.3.išklausytos kvalifikacijos tobulinimo programos;

2.4.užsienio kalbos pagrindai;

2.5.raštvedybos įgūdžiai.

# II.PAPILDOMA INFORMACIJA

|  |  |
| --- | --- |
| 3.Kam pavaldus vyriausiasis konstruktorius. |  |
| 4.Kas vyriausiajam konstruktoriui pavaldus. |  |
| 5.Ką vyriausiasis konstruktorius kuruoja. |  |
| 6.Ką vyriausiasis konstruktorius pavaduoja. |  |
| 7.Kas vyriausiąjį konstruktorių pavaduoja. |  |

# III.KVALIFIKACINIAI REIKALAVIMAI

8.Vyriausiasis konstruktorius turi žinoti,mokėti ir išmanyti:

8.1.projektavimo-konstravimo sistemas ir metodus;

8.2.projektavimo-konstravimo veiklą reguliuojančius norminius teisės aktus, standartus, technines sąlygas, reglamentus, nuostatus ir kt;

8.3.įmonės struktūrą ir specializaciją;

8.4.įmonės vystymosi perspektyvą ir strategiją;

8.5.įmonės konstruktorinio darbo lygį ir reikalavimus;

8.6.įmonės gamybinius pajėgumus, įrengimų technines charakteristikas, konstruktorinio darbo savybes ir darbo režimą;

8.7.projektavimo-konstruktorinio darbo planavimo metodus;

8.8.techninius reikalavimus, taikomus konstruojamoms konstrukcijoms ir jų montavimo bei atidavimo eksploatuoti sąlygoms;

8.9.techninių apskaičiavimų atlikimo ir formulių įvedimo metodus;

8.10.techninės estetikos, meninio konstravimo ir organikos reikalavimus;

8.11.konstruktorinės dokumentacijos rengimo ir įforminimo technines sąlygas ir standartus;

8.12.projektavimo-konstravimo darbų automatizavimo ir kompiuterizavimo galimybes ir jų praktinį įgyvendinimą;

8.13.dokumentacijos dauginimo būdus ir priemones;

8.14.šalies ir užsienio analogiškų įmonių konstruktorinio darbo patirtį ir jos praktinį įgyvendinimą;

8.15.įmonės darbo organizavimą, valdymą ir ekonomiką;

8.16.saugos ir sveikatos darbe ir priešgaisrinės saugos reikalavimus;

8.17.aplinkos apsaugos, sveikatos apsaugos, higienos ir sanitarijos faktorius projektuojamuose ir konstruojamuose objektuose ir gaminiuose;

8.18.projektuojamų ir konstruojamų objektų ir gaminių funkcinius techninius, ekonominius, ergonominius, ekologinius ir estetinius reikalavimus;

8.19.objektų ir gaminių projektavimo ir konstravimo tobulinimo kryptis ir tendencijas;

8.20.veikiančius techninės ir autorinės priežiūros reglamentus;

8.21.vieningą konstruktorinės dokumentacijos sistemą;

8.22.žaliavų ir medžiagų,naudojamų projektuojamuose objektuose ir konstruojamuose gaminiuose ar konstrukcijose, technines charakteristikas ir savybes;

8.23.objektų ir gaminių projektinės-konstruktorinės ekspertizės atlikimo būdus ir metodus;

8.24.įmonės darbo tvarkos taisykles;

8.25.darbą kompiuteriu;

8.26.skaityti sudėtingus brėžinius ir schemas.

# IV.VYRIAUSIOJO KONSTRUKTORIAUS PAREIGOS

9.Rengia sudėtingus gamybinės ir buitinės paskirties gaminių ir objektų (kompleksų) projektinius-konstruktorinius, eskizinius,techninius ir darbo projektus, užtikrindamas projektuojamųjų-konstruojamųjų gaminių, objektų, konstrukcijų ir statinių geras vartojamasias savybes ir estetinę kokybę.

10.Užtikrina, kad rengiami konstruktoriniai projektai atitiktų techninių užduočių, standartų, saugos ir sveikatos, priešgaisrinės saugos, aplinkos apsaugos reikalavimus.

11.Vadovauja naujų gaminių kūrimui ir modernizavimui, užtikrina jų aukštą techninį lygį, atitinkantį šiuolaikinius mokslo ir technikos, techninės estetikos reikalavimus.

12.Organizuoja naujų perspektyvių konstruktorinių sprendimų įgyvendinimą, mokslo ir technikos pasiekimų įdiegimą į gamybą.

13.Organizuoja naujų bandomųjų nestandartinių įrengimų, sumažinančių iki minimumo rankų darbą, projektavimą ir konstravimą.

14.Planuoja perspektyvinius ir metinius naujos technikos įdiegimo darbus, numato konstruktorinių darbų atlikimo ir įdiegimo terminus, kontroliuoja jų vykdymą.

15.Diegia projektavimo-konstravimo automatizuotas ir kompiuterizuotas programas, šalina kompiuterinį neraštingumą šioje srityje.

16.Organizuoja brėžinių ir kitos techninės dokumentacijos parengimą laiku, jos suderinimą bei tvirtinimą.

17.Kartu su užsakovais rengia projektavimo ir konstravimo darbų technines užduotis, organizuoja nustatyta tvarka parengtų eskizinių, techninių ir darbo projektų ginimą.

18.Organizuoja pagal nustatytas taisykles dokumentacijos saugojimą, dauginimą ir aprūpinimą ja įmonės padalinius.

19.Vadovauja tyriamiesiems ir eksperimentiniams darbams, kuriuos atlieka bandomųjų darbų padaliniai ar laboratorijos pagal parengtus konstruktorinius projektus.

20.Organizuoja bandomųjų pavyzdžių gamybą, jų ekspermentinį patikrinimą, pirmųjų pramoninių serijų išleidimą.

21.Dalyvauja montuojant, bandant ir gaminant naujų konstrukcijų gaminius.

22.Vykdo naujų gaminių konstravimo darbų ir gamybos autorinę priežiūrą.

23.Pateikia tvirtinimui techninės dokumentacijos konstruktoriniuose projektuose pataisas.

24.Organizuoja gaminių kokybės atestaciją, rengia pasiūlymus gamybos rekonstrukcijai, techniniam aprūpinimui ir intensyvinimui didinti.

25.Rengia projektavimo-konstravimo darbų atskirų stadijų ir etapų technines užduotis, jas derina su užsakovais, dalyvauja moksliniuose-tyriamuosiuose darbuose.

26.Nagrinėja užsakovų reikalavimus konstruojamiems gaminiams ir įmonės technines galimybes juos sukonstruoti ir pagaminti.

27.Kontroliuoja, kad gaminių darbo brėžiniai ir technologinės priemonės atitiktų projektavimo-konstravimo projekto reikalavimus, kad atskiri gaminio mazgai ir detalės neigiamai neatsilieptų gaminio ar konstrukcijos išoriniam vaizdui ir eksploatacijos patogumui.

28.Analizuoja šalies ir užsienio analogiškų įmonių konstravimo darbų patirtį ir panaudoja ją praktikoje.

29.Tiria pasiūlymus ir pageidavimus, rengia atsiliepimus ir išvadas į juos dėl gaminių konstrukcijos tobulinimo, konstravimo standartų ir techninių sąlygų diegimo, naujų medžiagų panaudojimo, naujų estetinių gaminių formų sukūrimo, darbo organizavimo gerinimo.

30.Atlieka projektavimo-konstravimo projektų skaičiuotes ir techninę-ekonominę analizę, rengia gaminių ir konstrukcijų naudojimo instrukcijas ir paaiškinamuosius lydraščius, pasus, bandymų programas, technines sąlygas ir kitą techninę dokumentaciją.

31.Derina rengiamus konstravimo darbų projektus su įmonės padaliniais, užsakovais ir priežiūros organais, ekonomiškai pagrindžia rengiamus projektus.

32.Organizuoja konstruojamų gaminių, jų elementų tobulinimo, modernizacijos, unifikavimo, techninių sąlygų projektų rengimo darbus.

33.Vadovauja projektavimo-konstravimo tarnyboms, sprendžia jų tarpusavio santykius, koordinuoja jų darbą, skatina ir baudžia darbuotojus.

34.Dalyvauja pasitarimuose, posėdžiuose, kai sprendžiami projektavimo-konstravimo klausimai, pagal suteiktus įgaliojimus atstovauja įmonę valstybės ir valdžios institucijose.

35.Numato kvalifikacijos kėlimo kryptis ir rengia darbuotojų techninį tobulinimąsi.

36.Organizuoja naujų reklamos priemonių konstravimą ir įsisavinimą.

# V.VYRIAUSIOJO KONSTRUKTORIAUS TEISĖS

37.Vyriausiasis konstruktorius turi teisę:

37.1.sustabdyti projektavimo-konstravimo darbus, jeigu nustato, kad pažeidžiami standartų ir techninių sąlygų reikalavimai, nukrypstama nuo suderintų su užsakovais sąlygų ir gaminio projekto ir apie tai pranešti administracijos vadovui;

37.2.teikti savo išvadas ir pasiūlymus projektavimo-konstravimo darbų projektui įgyvendinti;

37.3.nesutikti su oponentų nuomone ir techniškai apginti rengiamą konstruktirinį projektą;

37.4.dalyvauti ir pareikšti savo mintis diegiant projektą į gamybą ir ruošiant bandomuosius pavyzdžius;

37.5.reikalauti, kad suderinti ir patvirtinti darbų projektai būtų atliekami pagal nustatytas sąlygas, pagrįsti pataisymai būtų priimami, o padarytos projektavimo klaidos būtų nedelsiant ištaisytos.

# VI.VYRIAUSIOJO KONSTRUKTORIAUS

**ATSAKOMYBĖ**

38.Vyriausiasis konstruktorius atsako:

38.1.už projektavimo-konstravimo darbų klaidas ir pažeidimus;

38.2.už nesklandumus darbe, nustatytų pareigų nevykdymą;

38.3.už komercinių, tarnybinių ir profesinių paslapčių paskleidimą;

38.4.už žalą, padarytą įmonei, dėl savo kaltės ar neatsargumo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku:

Pareigos\_\_\_\_\_\_\_\_\_\_\_\_\_\_\_\_

Parašas\_\_\_\_\_\_\_\_\_\_\_\_\_\_\_\_\_

Vardas ir pavardė\_\_\_\_\_\_\_\_\_

Data\_\_\_\_\_\_\_\_\_\_\_\_\_\_\_\_\_\_\_\_